Helge Skrivervik

**Helge Skrivervik** (født 27. september 1955 i Stryn) er norsk gründer, sivilingeniør og forfatter innenfor IT- og teknologi-bransjen. Han startet selskapet Skrivervik Datai 1985, og har senere vært en synlig profil i det norske IT-markedet som teknologi-analytiker, skribent, forfatter og foredragsholder. 

Etter et studieopphold ved University of California, Berkeley (1982-1983), der han deltok i utviklingen av trendsettende 4.2 BSD Unix, var han med på å befeste UNIX i Norge via Skrivervik Data med kurser og produkter.

Skrivervik var også aktiv i etableringen av Internett i Norge, og etablerte i 1988 Skrivervik Data som Cisco Systems' første internasjonale distributør. Cisco utviklet seg til å bli en av verdens største og teknologi-ledende IT-leverandører.

Under Skriverviks ledelse vokste Skrivervik Data betydelig i perioden 1987 til 1993. Fagbladet Polyteknisk Revy kåret Skrivervik Data til Årets Databedrift i 1991. Året før fikk selskapet en andreplass. I 1989 utga han ''Driftshåndbok for BSD UNIX.'’

Han sluttet i Skrivervik Data i 1993 og startet selskapet  as sammen med Hanne Mellingen, som hadde hatt en nøkkelrolle i oppbyggingen av Skrivervik Data fra 1988. To måneder etter nyetableringen kom første utgave av  (november 1993), en månedlig fagrapport for IT-markedet. Rapporten var den første i sitt slag for det norske markedet. Mellvik-Rapporten utkom med 128 utgaver over tretten år før den ble faset over til web-basert tjeneste på myMAYDAY.com i 2005. 

Via Mellingen & Skrivervik as, senere omdøpt til Team Mellvik as, fortsatte Helge Skrivervik sin virksomhet i IT-markedet med artikler, foredrag og temabaserte spesialrapporter/bøker - i tillegg til Mellvik-Rapporten.

På nettjenesten myMAYDAY.com, som fra 2012 også ble selskapets navn, publiserer Skrivervik kommentarer, analyser, blogger, fag-kompendier og tidvis spesialrapporter. Han er også rådgiver for styrer og ledergrupper, spesielt innen IT-strategi.

Helge Skrivervik var med i Dataforeningens IT-politiske råd fra 2010 til 2013, i Advisory Board for CIOnet i 2011 og 2012, og medlem av Editorial Advisory Board for The Internet Protocol Journal siden 2014. Han var også med i Brundtland-regjeringens Forum for verdiskapning fra 1993 til 1995.

## Publikasjoner
* Driftshåndbok for BSD Unix (1989, 200 sider), Yrkesopplæring IS, ISBN 9788258506994
* Datanettverk: Arkitektur og teknologi (1994, 190 sider), Mellingen & Skrivervik as, ISBN 82-91519-00-5
* Sikkerhet i lokalnett, Internett og intranett (1997, 180 sider), Mellingen & Skrivervik as, ISBN 82-91519-02-1
* Nettverkstrender mot år 2000 (1996, 130 sider) Mellingen & Skrivervik as, ISBN 82-91519-01-3
* OSS og Linux: En del av din hverdag (1999, 170 sider), Team Mellvik as, ISBN 82-91519-04-8
* Nettverksarkitektur for det 21. århundre (2000, 90 sider), Team Mellvik as, ISBN 82-91519-07-2
* Effektiv sikring av epost (2001, 100 sider), Team Mellvik as, ISBN 82-91519-06-4
* The Cloud: Fra hardware til ressurser, fra programvare til tjenester (2009, 95 sider), myMAYDAY.com as, ISBN 9788291519104
* Cloud business: En markedsanalyse (2011, 65 sider), myMAYDAY.com as, ISBN 9788291519142
* Cloud Storage: Tidsriktig, tilgjengelig, nødvendig (2011, 75 sider), myMAYDAY.com as, ISBN 9788291519135
* IPv6: Fra test til business (2011, 95 sider), myMAYDAY.com as, ISBN 9788291519128

## Referanser